ประจำเดือนไม่มา4-5เดือนได้ (ถ้าจำไม่ผิด) แต่ตอนนี้มีเลือดเป็นสีน้ำตาล ออกมานิดๆ อยากทราบว่าจะท้อง หรืออาจจะเป็นอันตรายอย่างอื่นไหมค่ะ คือกังวลมาก
สวัสดีค่ะ การขาดประจำเดือนสามารถเกิดได้จากหลายสาเหตุเช่นการตั้งครรภ์,ภาวะเครียด,การเจ็บป่วยทางร่างกายต่างๆ,ภาวะไข่ไม่ตก,การมีถุงน้ำรังไข่หรือกลุ่มอาการของพีซีโอ,การทำงานของต่อมไทรอยด์ผิดปกติ,พยาธิสภาพที่ต่อมใต้สมองผลข้างเคียงของยาคุมกำเนิดเป็นต้นส่วนลักษณะเลือดประจำเดือน หากเป็นเลือดที่เก่าคงค้างในโพรงมดลูก สามารถมีสีเป็นสีน้ำตาลหรือดำได้ค่ะดังนั้นแนะนำ ให้ทดสอบการตั้งครรภ์ดูนะคะ หากไม่ตั้งครรภ์ เลือดออกสีน้ำตาลนี้ น่าจะเป็นเลือดประจำเดือนค่ะ ซึ่งสามารถรอดูอาการก่อนได้แต่หากยังคงมีปัญหาเรื่องประจำเดือนที่ผิดปกติ แนะนำให้ไปพบแพทย์เพื่อตรวจวินิจฉัยโรคนะคะ